**KARJALAISTEN LAULU**

Suloisessa Suomessamme  
oisko maata armaampaa,  
kuin on kaunis Karjalamme,  
laulun laaja kotimaa!  
:,: Lauluna sen kosket kuohuu,  
 järven aallot loiskuaa,  
 säveleitä salot huokuu,  
 ikihongat humajaa.:,:

Ei oo meillä rikkautta  
eikä maamme viljavaa,  
vaan on laulun runsautta  
kylvämättä kasvavaa.  
:,:Sit' ei pane Idän halla,  
 eikä Pohjan pakkaset,  
 se ei sorru sortamalla,

sitä ei lyö rakehet.:,:

Konsa vaino Suomeamme  
kovin kourin koittelee,  
silloin kurja Karjalamme  
Suomen surut soittelee.  
:,:Ja kun onnen päivän koitto  
 Suomellen taas sarastaa,  
 silloin riemun suuri soitto  
 Karjalasta kajahtaa! :,:

****

**Karjalan piirin kesäjuhla**

Savitaipaleella Säänjärven lavalla

Säänjärventie 49

**ke 5.7.2023 klo 12.00**



**Tervetuloa Savitaipaleelle!**

**Eläkeliiton Karjalan piiri ry**

**Eläkeliiton Savitaipaleen yhdistys ry**

**Ohjelmassa:**

**klo 12** **Päiväjuhla**

Juontajana Jyrki Keränen

**Kesäillan valssi, Kuolimolle** Savitaipaleen mieslaulajat, säestää Heikki Hytti

**Tervehdyssanat,** Karjalan piirin puheenjohtaja Pekka Haimila

**Metsäradio,** Sirkka Liisa Fagerlund ja Heikki Hytti

**Yhteislaulu,** Eläkeliiton laulu Parhaat hetket

**Juhlapuhe,** Jukka Hiltunen, liittohallituksen 1.varapuheenjohtaja

**Laulua,** Erkki Luumi, säestää Heikki Hytti

**Runonlausuntaa**, Terttu Kultanen

**Naapurin Kaisa,** Oman kylän tytöt ja pojat

**Päätössanat,** Savitaipaleen yhdistyksen puheenjohtaja Harri Näkki

**Karjalaisten laulu**

**n. 13.45** **Tanssia,** orkesterinaPirttipelimannit

**n. 15.30 Arpajaiset,** arvan hinta 2 €/arpa, 5€/3 arpaa ja

10 €/6 arpaa

**Pääsylippu 15 euroa, sisältää kahvin ja**

**suolaisen tai makean kahvileivän.**

**Myynnissä koko juhlan ajan kahvia, suolaista**

**ja makeaa kahvileipää, virvokkeita sekä makkaraa.**

**Eläkeliiton laulu PARHAAT HETKET**  
  
Ilo on suurtakin suurempi mulla  
Eläkeliittoon kun kuulua saan.  
Toimeen moneen voin mukaan myös tulla  
tapaamaan muita ja harrastamaan.  
Joukolla kaikki kun vanheta saamme  
elomme meille onnea on.  
Riemut ja murheet yhdessä jaamme  
ystävän tuki on korvaamaton.

Iloiset illat ja hartahat hetket  
parhaat ne yhdessä viettäen ois.  
Kesäisten päivien rattoisat retket  
mielestä koskaan ei häivy pois.  
Joukolla kaikki kun vanheta saamme  
elomme meille onnea on.  
Riemut ja murheet yhdessä jaamme  
ystävän tuki on korvaamaton.

Joskus myös tarvitaan auttavaa kättä  
toinen sen toiselle voi ojentaa.  
Ketään ei jätetä hyväksymättä,  
jokainen joukkoomme kuulua saa.  
Joukolla kaikki kun vanheta saamme  
elomme meille onnea on.  
Riemut ja murheet yhdessä jaamme  
ystävän tuki on korvaamaton.

Ystävän hymy ja kosketus lämmin  
parantaa vaivatkin useimmat.  
Taival taittuvi miellyttävämmin,  
mukana tutut kun on kulkijat.  
Joukolla kaikki kun vanheta saamme  
elomme meille onnea on.

Riemut ja murheet yhdessä jaamme  
ystävän tuki on korvaamaton.